

Viac k téme ..Alonso kritizuje novú kvalifikáciu i pomalé autá
Alonso tvrdí, že v Mercedese mohol nahradiť Hamiltona
Fernando Alonso pôsobil v rokoch 2010 až 2014 vo Ferrari, ale majstrovský titul nezískal. Pritom keď do Scuderie prichádzal, azda málokto si trúfal predpovedať, že mu to vôbec nevyjde. Dvakrát to síce bolo so Sebastianom Vettelom veľmi tesné, ale vždy mu podľahol.
"Nie, nemyslím si, že to bolo o šťastí," reagoval Alonso na otázku Cadena SER týkajúcu sa toho, že majstrovský titul nezískal už desať rokov. "Povaha športu je taká, že vyhrať môže len jeden. Vo Ferrari sme sa párkrát dostali na dosah veľkého úspechu, ale z rôznych príčin to nevyšlo. Preto som sa rozhodol, že s McLarenom-Honda načnem celkom novú kapitolu. Dúfajme, že takú, ktorá mi prinesie úspech a veľa radosti."
Rok 2015 bol však v podaní McLarenu napokon katastrofálny a tím skončil až na deviatej priečke konštruktérskeho poradia. "Keď vstupujete do víkendu a vopred vám je jasné, že nemáte šancu, tak je to veru veľmi ťažké a frustrujúce. Vždy sme vedeli, že môžeme mať poruchu motora alebo nám dôjde energia. Ale zlostný som preto nebol. Vedel som, že sme len na začiatku a musíme vyzrieť."
V rozhovore pre najpočúvanejšie španielske rádio s viac ako piatimi miliónmi poslucháčov sa pretekár z Ovieda vrátil aj k často omieľanej téme jeho predčasného konca či roku voľna. "Nie, na koniec som nikdy nemyslel. A nielen na koniec, no ani na voľno, ktoré mi niekto takisto podhadzoval."
"Možno sa nepovažujem za najtalentovanejšieho jazdca v poli, ale určite som jeden z najusilovnejších," zdôraznil Alonso. "Len vďaka tomu som dokázal dosiahnuť takéto výsledky. Rok voľna by bol z môjho pohľadu nemysliteľný. Takto ja jednoducho nefungujem. Zaujímavé je však to, že v športovo ťažkých časoch som pocítil silnejšiu podporu fanúšikov. Cítim ich veľkú náklonnosť."
Čo napokon prinesie sezóna 2016? "Ak zvládneme všetko podľa plánu, mali by sme spraviť obrovský krok vpred. Či v závere ročníka budeme mať aj na pódiá, to ešte uvidíme. Som však presvedčený o tom, že McLaren-Honda je jediný tím, ktorý zo strednodobého hľadiska môže zastaviť Mercedes-Benz. A to z jednoduchého dôvodu: pretože nekopírujeme, ale pokúšame sa ísť vlastnou cestou," dodal víťaz 32 veľkých cien Fernando Alonso.
Posledné správy
- Osem jazdcov vrátane Rosberga nasadilo v piatok nové motory
- V prvom americkom tréningu bol najrýchlejší Hamilton
- Toro Rosso vraj na postavenie silného šasi nepotrebuje Red Bull
- Alonso tvrdí, že úspech nových pravidiel bude závislý od kvality gúm
- Palmer má pocit, že Renault svojim jazdcom nepreukazuje dostatok uznania
- Button pekne popísal súčasné problémy McLarenu
- Button lobuje za skrátenie pretekov, nová generácia má už iné chute
- Massa priznáva, že Williamsu to s vývojom v tomto roku neklaplo
- Alonso prekvapil: Najlepším jazdcom súčasnej F1 je...
- Rosberg opakuje, že na titul ešte nemyslí
- Gene Haas: O jazdeckej dvojici možno rozhodneme až po sezóne
- Pérez tvrdí, že Hülkenberg bol jeho najsilnejší kolega
- Ricciardo si vyskúšal prácu na ranči a tvrdí, že s Ferrari to ešte bude tesné (FOTO)
- Kvjat priznal, že komunikuje s Force Indiou
To najlepšie z HOKEJ.sk
To najlepšie z Profutbal.sk
Magazín F1.sk


Brawn vraj z Mercedesu odišiel preto, lebo nedôveroval Wolffovi a Laudovi
"Potom som sa na začiatku roku 2013 dozvedel, že Paddy Lowe má zmluvu a príde do tímu, pričom to v Stuttgarte už odsúhlasili. Keď som oslovil Tota a Nikiho, tak sa z toho navzájom obviňovali. Stretol som sa s nimi, aby sme si to vydiskutovali. A obaja ukazovali jeden na druhého..."


Webberovi vraj Schumacher priznal úmysel z Rascasse (VIDEO)
"Potešilo ma, že mi preukázal rešpekt a dokázal mi povedať pravdu. Michael bol absolútny fenomén, ale ako ďaleko vedel zájsť pre to, aby ostal úspešný..." spomína Mark Webber.


Baldisserri: Vo Ferrari vládne klíma teroru
"Štruktúra stajne Formuly 1 nemusí byť len vertikálna, ale musí byť vojenská! Číslo jeden musí určiť, ktorým smerom sa treba uberať, musí motivovať a musí aj rozhodovať. No a keď sa stanú chyby, tak ľudí nemožno hneď poslať preč. Presne to sa stalo Jamesovi Allisonovi. Ťažká strata..."


Ukyo Katayama: A tento poznáte?
Na oficiálnych tlačových konferenciách sa toho zvyčajne veľa nedeje. Počas francúzskeho víkendu v roku 1993 sa však Ukyo Katayama zle pochopenou otázkou a následne prezentovaným vtipom postaral o výbuchy smiechu...


Vettel a Ferrari predstavili LaFerrari Aperta, vo videu sa objavil aj Michael Schumacher
Ferrari prinieslo na trh nové športové auto LaFerrari Aperta, ktorého cena predstavuje takmer dva milióny eur (VIDEO).


Mosley: BMW vyrábalo 600 motorov ročne
Max Mosley spomína na obrovskú nákladovú expanziu okolo roku 2000 i na svoje protiopatrenia. Okrem toho hovorí aj o období, keď sa stajne F1 vyhrážali odchodom zo športu a založením pirátskej série.